बिलबाओलाई हराएर बार्सिलोना चौथोमा
पिएरे एमरिक अबमेयाङ पछिल्ला तीन खेलमा पाँचौं गोल गरेपछि बार्सिलोनाले स्पेनी ला लिगामा आइतबार एथलेटिको बिलबाओलाई ४–० ले पराजित गरेको छ । यो जितपछि बार्सिलोना एटलेटिको म्याड्रिडलाई उछिनेर चौथो स्थानमा उक्लेको छ ।
म्याड्रिड — पिएरे एमरिक अबमेयाङ पछिल्ला तीन खेलमा पाँचौं गोल गरेपछि बार्सिलोनाले स्पेनी ला लिगामा आइतबार एथलेटिको बिलबाओलाई ४–० ले पराजित गरेको छ । यो जितपछि बार्सिलोना एटलेटिको म्याड्रिडलाई उछिनेर चौथो स्थानमा उक्लेको छ ।आर्सनलका पूर्व खेलाडी अबमेयाङले बार्सिलोनाका लागि गोलको खाता खोलेयता ओसमन डेम्बेले, लुक डे जोङ र मेमफिस डेपेले गोल गरे । फेब्रवरीमा मात्र बार्सिलोना आएका अबमेयाङ टिमका लागि सर्वाधिक गोल गर्ने सूचीको तेस्रोमा पुगेका छन् ।बार्सिलोना डिसेम्बर ८ यता ९० मिनेटको खेलमा अपराजित रहेको छ । आइतबारकै अर्को खेलमा दोस्रो स्थानमा रहेको सेभियाले रियल बेटिसलाई २–१ ले हरायो । सेभियाको ५४ अंक भएको छ र यो शीर्ष स्थानमा रहेको रियल म्याड्रिडसँग छ अंकको दुरी हो । 